לוסיאן טראסקוט

לוסיאן קינג טראסקוט הבן (באנגלית: Lucian King Truscott, Jr  9 בינואר 1895 - 12 בספטמבר 1965) היה גנרל אמריקאי, ופיקד על הדיוויזיה ה-3, הקורפוס ה-6, והארמייה החמישית במלחמת העולם השנייה.

ביוגרפיה

בצעירותו
טראסקוט נולד ב-9 בינואר 1895 בעיירה צ'אטפילד, טקסס. בשנת 1917 סיים את לימודיו באקדמית וסט פוינט והוסמך כקצין בחיל פרשים של צבא ארצות הברית בדרגת סג"ם. טראסקוט ביצע מספר תפקידי פיקוד ומטה.

מלחמת העולם השנייה
בשנת 1942 הוטל על טראסקוט ללמוד את המבנה ואופי הפעולה של יחידות הקומנדו הבריטי על מנת להקים יחידה דומה בצבא האמריקני. טראסקוט המליץ להקים את היחידה במתכונת דומה תחת השם "ריינג'רס". במאי 1942 נוסד גדוד הריינג'רים ה-1 בפיקוד ויליאם דארבי. טראסקוט שימש כמשקיף בפשיטה על דייפ ובמבצע לפיד פיקד על כוח על-חטיבתי שכלל את רגימנט החי"ר ה-60 ורגימנט השריון ה-66. 

בשנת 1943 פיקד טראסקוט על הדיוויזיה ה-3 והוביל אותה בפלישת בעלות הברית לסיציליה. במערכה על איטליה פיקד טראסקוט על הקורפוס ה-6 והוביל אותו גם בין היתר גם במבצע דרגון. לאחר מכן מונה למפקד הארמייה החמישית ופיקד עליה בקרבות באיטליה עד תום המלחמה. בהמשך פיקד על הארמיות ה-15 והשלישית.

לאחר המלחמה
לאחר המלחמה שימש כיועץ מיוחד ב-CIA.

נפטר ב-1965 ונקבר בבית הקברות הלאומי ארלינגטון.

קישורים חיצוניים

הערות שוליים

גנרלים אמריקאים במלחמת העולם השנייה
מעוטרי מדליית השירות המצוין
מעוטרי צלב השירות המצוין
מעוטרי כוכב הארד
אמריקאים מעוטרי אות לגיון ההצטיינות
מפקדי ארמיות בצבא ארצות הברית במלחמת העולם השנייה
מפקדי גייסות בצבא ארצות הברית במלחמת העולם השנייה
אישים הקבורים בבית הקברות הלאומי ארלינגטון
מפקדי הדיוויזיה השלישית (ארצות הברית)
מפקדי הארמייה החמישית של צבא ארצות הברית
מפקדי הארמייה השלישית של צבא ארצות הברית
אמריקאים שנולדו ב-1895

אמריקאים שנפטרו ב-1965
סגל מכללת פיקוד ומטה הכללי של צבא ארצות הברית